Primul coridor de deplasare dedicat exclusiv bicicliștilor, care să lege un cartier de centrul orașului, a fost scos la licitație de administrația locală. Proiectul prevede amenajarea unei piste de bicicliști care va duce la desființarea locurilor de parcare de pe str. George Coșbuc, în timp ce alte trei străzi vor deveni ”shared-space”. Unde prioritate o au pietonii și bicicliștii, iar mașinile au o viteză maximă de 5 km/h.

2.265 de metri va avea lungime primul coridor de deplasare menit să lege un cartier de centrul orașului. În cazul de față, Primăria a lansat licitația pentru conectarea cartierului Ștrandul de centru și, totodată, de parcul Sub Arini. Ideea acestui proiect este de a oferi bicicliștilor un coridor de deplasare exclusiv pe cât posibil, delimitat de spațiile destinate deplasării mașinilor sau pietonilor.

Conexiunea cu centrul orașului va fi doar începută, însă, în sensul că acest proiect se va derula în paralel cu un altul – cel de amenajare a pistelor de biciclete pe malurile Cibinului -, iar acesta din urmă va lega propriu-zis Ștrandul de centru.

”Coridorul va asigura un flux de trafic al bicicliștilor considerabil, reprezentând o alternativă ecologică și sănătoasă de transport pentru cetățeni. Coridorul de deplasare propus asigură de asemenea conectarea tronsoanelor propuse cu infrastructura existentă de piste de biciclete”, caietul de sarcini al proiectului

Pe unde va trece pista de biciclete

Strada pe care pista va avea cea mai mare lungime este Maramureșului, considerată și ”capăt de proiect”. Capătul pistei a fost stabilit a fi aproximativ vizavi de stadionul Voința (în zona curbei de pe strada Maramureșului de dinaintea intersecției cu șoseaua Alba Iulia). Locul aparent ales ”în mijlocul câmpului” este, în schimb, capătul viitoarei piste de biciclete, cea care ar urma amenajată pe malurile Cibinului. Iar această viitoare pistă de biciclete va asigura, de fapt, legătura dintre Ștrand și centrul orașului. Pista urmează să fie realizată din fonduri europene, proiectul fiind depus pentru obținerea finanțării.

Cei 750 de metri de pistă de bicicletă amenajată pe str. Maramureșului vor avea o lățime de doi metri (câte un metru pentru fiecare sens) și vor fi amenajați pe partea dreaptă (între trotuarul străzii și calea ferată), se arată în Documentația de avizare a lucrărilor de investiții (DALI), realizată pentru această pistă de biciclete. Spațiul de siguranță dintre pistă și trotuar va fi de o jumătate de metru, cu excepția parcării din apropierea intersecției cu strada Gorjului, parcare pe care pista o va ocoli.

La intersecția cu strada Prof. Aurel Popa, traseul pistei de biciclete va ”părăsi” strada Maramureșului și va continua paralel cu traseul căii ferate. Pe str. Aurel Popa, însă, pista va mai avea o lungime de 145 de metri, oprindu-se undeva în dreptul spațiului verde rămas lângă biserica ridicată aici.

Străzile unde pista are un singur sens de mers

Pe str. Doljului, pista va avea un singur sens de circulație, înspre str. Bihorului, și o lățime de un metru. Va fi amenajată adiacent străzii, la o distanță de un metru de aceasta și la 0,5 m de țeava de gaz. Potrivit proiectului, pista va fi delimitată de stradă și cu separatori fizici.

Pe str. Bihorului, pista ar urma să continue tot cu un singur sens, urmând a fi ”amplasată în cadrul lățimii trotuarului stâng al străzii și la o distanță de 0,50 m de stâlpii de iluminat”.

Tot cu un sens de circulație va continua pista și pe strada Gorjului, ”amplasată în cadrul lățimii trotuarului stâng al străzii (pe direcția de mers dinspre strada Maramureșului către strada Ștrandului)”.

Pe cei 145 de metri ai proiectului în zona Ștrandului, pista de biciclete va fi amplasată ”în cadrul lățimii trotuarului stâng al străzii respectiv al parcării existente fiind poziționată la o distanță de 2,50 – 3,50 m de limitele de proprietate”.

Parcări desființate pentru biciclete

Pe strada George Coșbuc, pentru a face loc pistei de biciclete, proiectul prevede desființarea locurilor de parcare amenajate în prezent pe stradă. Aici pista va avea dublu sens de circulație, deci o lățime de doi metri și va fi delimitată de stradă cu separatori fizici.

Primele străzi ”shared-space”. Prioritatea o au pietonii și bicicliștii

Legătura dintre cartierul Ștrand și parcul Sub Arini ar urma să fie făcută, în continuare, prin intermediul străzilor Theodor Neculuță, Munteniei și Pasajul Spitalului. Cum toate aceste străzi sunt înguste, asemeni trotuarelor, administrația propune prin intermediul DALI transformarea acestora în ”shared-space” (spațiu utilizat de toți participanții la trafic). Practic, pe aceste străzi vor avea prioritate pietonii și bicicliștii, iar mașinile vor avea o limită de viteză de 5 km/h.

Prioritate pentru bicicliști și la trecerile de pietoni

Scări reamenajate

Indicatorii minimali ai proiectului Strada Maramureșului – pistă de biciclete în lungime de 759 m; Strada Profesor Aurel Popa – pistă de biciclete în lungime de 145 m; Strada Doljului (tronson cuprins între strada Maramureșului și strada Bihorului) – pistă de biciclete în lungime de 148 m; Strada Bihorului (tronson cuprins între strada Doljului și strada Gorjului) – pistă de biciclete în lungime de 89 m; Strada Gorjului - pistă de biciclete în lungime de 290 m; Strada Ștrandului (tronson cuprins între strada Gorjului și scările de acces către strada Moldovei) - pistă de biciclete în lungime de L=145 m Strada George Coșbuc (tronson cuprins între strada Transilvaniei și strada Dobrogei) - pistă de biciclete în lungime de L=114 m Strada Theodor Neculuță – zonă shared space în lungime de 201 m Strada Munteniei – zonă shared space în lungime de 175 m Strada Pasajul Spitalului – zonă shared space în lungime de 138 m Zonă de tranzit între strada Ștrandului și strada Moldovei - profil metalic în formă de U pentru facilitarea ghidării bicicletelor la coborârea sau urcarea pe trepte a biciclistului – L=29,00 m Zonă de tranzit între strada Moldovei și strada Theodor Neculuță - profil metalic în formă de U pentru facilitarea ghidării bicicletelor la coborârea sau urcarea pe trepte a biciclistului – L=60,00 m și scări noi cu lățimea de 3,00 m – L=55,00 m Zonă de tranzit între strada Munteniei și strada Pasajul Spitalului - profil metalic în formă de U pentru facilitarea ghidării bicicletelor la coborârea sau urcarea pe trepte a biciclistului – L=5,00 m

Când și cât?

Zonele de ”conflict” cu traficul auto sunt și cele din preajma trecerilor de pietoni, unde bicicliștii vor avea, însă, prioritate, iar mașinile vor fi domolite cu limitatoare de viteză. Totodată, proiectul are în vedere și ridicarea la cotele proiectate ale străzilor ale gurilor de scurgere existente, precum și a aerisitoarelor de gaze. ”Având în vedere realizarea acestor piste dedicate exclusiv bicicliștilor, pentru asigurarea siguranței circulației acestora, în zona tuturor trecerilor de pietoni se vor monta pe carosabilul străzilor adiacente limitatoare de viteză astfel încât să permită fluidizarea circulației bicicliștilor”, se mai cere prin documentația de licitație.Traseul ales pentru această pistă de biciclete urmează și străzi care sunt legate între ele cu scări (legătura dintre Moldovei și Ștrandului, cea dintre Munteniei și Pasajul Spitalului și cea dintre Moldovei și Theodor Neculuță). Aceste scări vor fi reamenajate ”pentru facilitarea ghidării bicicletelor la coborârea sau urcarea pe trepte a bicicliștilor”, după cum se arată în caietul de sarcini al proiectului. ”Se vor prevedea câte un profil metalic în formă de U pentru facilitarea ghidării bicicletelor la coborârea sau urcarea pe trepte a biciclistului”, este soluția propusă de Urban Scope, cei care au elaborat documentația DALI.Valoarea estimată a contractului tocmai scos la licitație de Primăria Sibiu este de 2,79 milioane de lei, fără TVA. Contractul prevede atât realizarea proiectului tehnic, a detaliilor de execuție, obținerea autorizației de construire, cât și execuția lucrării, dar și asistența tehnică necesară. Termenul de depunere a ofertelor de către firmele interesate de contract a fost stabilit pentru ziua de 16 octombrie 2019.

Pentru realizarea documentațiilor, perioada prevăzută în caietul de sarcini este de trei luni. Iar pentru execuția propriu-zisă a noii piste de biciclete, termenul prevăzut este de 12 luni de la emiterea ordinului de începere a lucrărilor. Potrivit datelor din DALI, viitorul coridor de deplasare ar putea fi folosit din luna iunie a anului 2021.

Doar 1,8%

de Traian Deleanu Investigații

Telefon:

0740 039 148

E-mail: traian[at]turnulsfatului.ro InvestigațiiTelefon:0740 039 148E-mail: traian[at]turnulsfatului.ro

Potrivit DALI, bicicleta este utilizată de sibieni doar pentru 1,8% din totalul deplasărilor (26,2% - transport public, 30,8% - mersul pe jos, 41,2% - autoturism, motocicletă etc). ”Motivele acestui procent redus de utilizare al bicicletei sunt deficiențele constatate în ceea ce privește infrastructura specifică acestui mod de deplasare, respectiv: discontinuități ale rețelei de piste de biciclete existente, existența unor sectoare de piste subdimensionate, absența unor spații de protecție față de celelalte fluxuri de trafic (vehicule, pietoni), numărul redus de parcări pentru biciclete, inexistența unui sistem de închiriere a bicicletelor, care să contribuie la creșterea accesibilității și atractivității acestui mod de deplasare”, se arată în studiul DALI.